ईरान के रिवाल्यूशनरी गार्ड के प्रमुख ने ट्रंप के प्रस्ताव को ठुकराते हुए कहा था कि ‘‘ईरान, उत्तर कोरिया नहीं है, जो आपके बातचीत के प्रस्ताव को स्वीकार कर ले’’ जाहिर है ऐसे बयानों ने ट्रंप को बौखला दिया। उन्होंने ईरान पर फारस की खाड़ी में नौसेना अभ्यास करने का आरोप लगाया। अमेरिकी और ईरान की यह तनातनी दुनिया के शक्ति समीकरण पर गहरा असर डाल सकती है। दरअसल अमेरिका 2015 में सीरिया में लगे झटके को अब तक पचा नहीं पाया है। शायद वह ईरान को भी इराक बना देना चाहता हो लेकिन यह आसान नहीं है। ईरान के प्रति टं्रप के इस रवैए को इजरायल और सउदी अरब जैसे अमेरिकी खेमें के मुल्कों को छोडक़र किसी ने पसंद नहीं किया है। परमाणु समझौता तोड़ने को लेकर यूरोपीय संघ अपनी आपत्ति जता चुका है। जर्मनी का कहना है कि ईरान के मुद्दे पर अमेरिका का व्यवहार हम यूरोपीय लोगों को रूस और चीन के अमेरिका विरोधी रुख के करीब ले जाएगा।